ສາຍ​ພົວ​ພັນ​ຂອງ ຈີນ ກັບ ໄຕ້​ຫວັນ ຕົກ​ຕ່ຳ ໃນ​ຂະ​ນະ​ທີ່ ຜູ້​ນຳ​ ຖືກ​ເລືອກ ​ດຳ​ລົງ​ຕຳ​ແໜ່ງ​ອີກ​ຄັ້ງໃນ ໄຕ້​ຫວັນ
ທ່ານ​ນາງ ສາຍ ຄາດ​ວ່າ​ຈະ​ໄດ້​ຮັບ​ການ​ກົດ​ດັນ​ຈາກ​ ຈີນ ເພີ່ມ​ຂຶ້ນ​ໃນ​ການ​ກ່າວ​ຄຳ​ປາ​ໄສ​ເມື່ອ​ວັນ​ເສົາ​ທີ່​ຜ່ານ​ມາ ແຕ່​ໄດ້​ກ່າວ​ວ່າ ທ່ານ​ນາງ​ຈະ​ພະ​ຍາ​ຍາມບໍ່​ເຮັດ​ໃຫ້​ມັນ​ຮຸນ​ແຮງ.
ສາຍພົວພັນທີ່ດຸເດືອດທີ່ສຸດເທົ່າທີ່ເຄີຍມີມາລະຫວ່າງ ໄຕ້ຫວັນ ກັບ ຈີນ ໄດ້ປະເຊີນກັບສິ່ງທ້າທາຍອີກຄັ້ງນຶ່ງ ຫຼັງຈາກຜູ້ທີ່ມີຄວາມລະແວງ ກ່ຽວກັບ ປັກກິ່ງ ໄດ້ຖືກເລືອກເປັນປະທານາທິບໍດີຄືນ ແລະ ພັກຂອງທ່ານນາງກໍໄດ້ຮັບສຽງສ່ວນຫຼາຍໃນສະພານິຕິບັນຍັດໃນວັນເສົາທີ່ຜ່ານມາ, ແຕ່ບັນດານັກວິເຄາະ ແລະ ບັນດາເຈົ້າໜ້າທີ່ໃນນະຄອນຫຼວງ ໄທເປ ເວົ້າວ່າ ການຕົກຕ່ຳຄັ້ງນີ້ຈະບໍ່ເລິກຄືກັບບ່ອນອື່ນໆ ນຶ່ງວັນລັງຈາກປະທານາທິບໍດີ ສາຍ ອິງ ເຫວິນ ໄດ້ຊະນະຄະແນນສຽງຫຼາຍ ກວ່າ ແປດລ້ານນຶ່ງແສນຄະແນນ ແລະ ສຽງສ່ວນຫຼາຍ 57 ເປີເຊັນນັ້ນ, ອົງການຂ່າວທາງການຂອງ ຈີນ, ຊິນຫົວ, ກໍໄດ້ເອີ້ນຜົນທີ່ອອກມານັ້ນດັ່ງກັບ “ຄວາມກ້າວໜ້າທີ່ຈະສ້າງຄວາມເປັນຫ່ວງຢ່າງເລິກເຊິ່ງ ຕໍ່ປະຊາຊົນຜູ້ທີ່ມີຄວາມຫວັງເພື່ອສັນຕິພາບ” ແລະ ການໃຊ້ເວົ້າໂຈມຕີໃສ່ຜູ້ນຳທີ່ຖືກເລືອກດຳລົງຕຳແໜ່ງຄືນນັ້ນ ບົດສະແດງຂໍ້ຄິດເຫັນໄດ້ກ່າວ ໂດຍອ້າງເຖິງພັກຫົວກ້າວໜ້າປະຊາທິປະໄຕທີ່ກຳລັງປົກເກາະນັ້ນວ່າ “ທ່ານນາງ ສາຍ ແລະ ພັກຫົວກ້າວໜ້າປະຊາທິປະໄຕ ໄດ້ໃຊ້ກົນລະຍຸດທີ່ສົກກະປົກເຊັ່ນການສໍ້ໂກງ, ການກົດຂີ່ ແລະ ການຂົ່ມຂູ່ເພື່ອໃຫ້ໄດ້ຄະແນນສຽງ, ໄດ້ສະແດງໃຫ້ເຫັນຄວາມເຫັນແກ່ຕົວ, ຄວາມໂລບມາກໂລພາ ແລະ ຄວາມໂຫດຮ້າຍຂອງເຂົາເຈົ້າຢ່າງເຕັມທີ່ ” ການໃຊ້ຄຳເວົ້າດັ່ງກ່າວນີ້ ໄດ້ໃຫ້ຄວາມສົນໃຈຢ້ອນກັບໄປຫາການໃຊ້ຄຳເວົ້າທີ່ຮຸນແຮງທີ່ ຈີນ ໄດ້ໃຊ້ຫຼັງຈາກທ່ານນາງ ສາຍ ໄດ້ຊະນະການເລືອກຕັ້ງຄັ້ງທຳອິດຂອງເພິ່ນໃນປີ 2016 ຈີນ ໄດ້ອ້າງເອົາອຳນາດອະທິປະໄຕໃນ ໄຕ້ຫວັນ ແຕ່ທ່ານນາງ ສາຍ ໄດ້ປະຕິເສດເງື່ອນໄຂຂອງລັດຖະບານ ປັກກິ່ງ ສຳລັບການເຈລະຈາທີ່ທັງສອງຝ່າຍ ຢູ່ພາຍໃຕ້ທຸງຊາດອັນນຶ່ງດຽວກັນ ທັງສອງຝ່າຍນັ້ນໄດ້ປົກຄອງຕົນເອງຕ່າງຫາກນັບຕັ້ງແຕ່ຊຸມປີ 1940 ເປັນຕົ້ນມາ ຈີນ ໄດ້ທຳການຕິດຕາມ ໄຕ້ຫວັນ ຈາກປີ 2016 ຮອດປີ 2019, ດ້ວຍການຂັບເຮືອບິນຮົບຜ່ານໃກ້ກັບເກາະດັ່ງກ່າວ, ຕັດການທ່ອງທ່ຽວໃນ ໄຕ້ຫວັນ ລົງ ແລະ ຮຽກຮ້ອງໃຫ້ 7 ປະເທດຍົກເລີກການຮັບຮູ້ລັດຖະບານ ໄທເປ ທ່ານນາງ ສາຍ ຄາດວ່າຈະໄດ້ຮັບການກົດດັນຈາກ ຈີນ ເພີ່ມຂຶ້ນໃນການກ່າວຄຳປາໄສເມື່ອວັນເສົາທີ່ຜ່ານມາ ແຕ່ໄດ້ກ່າວວ່າ ທ່ານນາງຈະພະຍາຍາມບໍ່ເຮັດໃຫ້ມັນຮຸນແຮງ ທ່ານນາງ ສາຍ ໄດ້ກ່າວໃນກອງປະຊຸມຖະແຫຼງຂ່າວວ່າ “ການກົດດັນຈາກ ຈີນ ຈະຄົງມີຢູ່ຕໍ່ໄປ ແລະ ອາດໜັກຍິ່ງຂຶ້ນກວ່າເກົ່າ ” ທ່ານນາງໄດ້ກ່າວວ່າ, ໃນການປະເຊີນກັບໄພຂົ່ມຂູ່ຂອງ ຈີນ ນັ້ນ, “ພວກເຮົາຈະຍຶດຕິດກັບນະໂຍບາຍບໍ່ຍຸແຍ່, ບໍ່ສ້າງຄວາມສ່ຽງໃຫ້ຫຼາຍທີ່ສຸດ ເພື່ອຮັບປະກັນສັນຕິພາບ ແລະ ຄວາມໝັ້ນຄົງລະຫວ່າງສອງຝ່າຍ ” ນັກວິຊາການບາງຄົນເຊື່ອວ່າ ຈີນ ຄາດວ່າຈະມີສາຍພົວພັນທີ່ງຽບສະຫງົບກັບ ໄຕ້ຫວັນ ເພາະວ່າ ທ່ານນາງ ສາຍ ບໍ່ຕ້ອງການທີ່ຈະເບັ່ງກ້າມໃສ່ ປັກກິ່ງ ອີກຕໍ່ໄປ ການໂຄສະນາຫາສຽງຂອງທ່ານນາງ ສາຍ ໄດ້ເພັ່ງເລັງໃສ່ຄວາມສົນໃຈຂອງຜູ້ລົງຄະແນນສຽງ ກ່ຽວກັບ ເປົ້າໝາຍຂອງ ຈີນ ທີ່ຈະປົກຄອງ ໄຕ້ຫວັນ ໃນວິທີທີ່ເຂົາເຈົ້າປົກຄອງ ຮົງກົງ ໃນເວລານີ້, ເປັນແຜນການທີ່ໄດ້ກໍ່ໃຫ້ເກີດການປະທ້ວງໃນເກາະທີ່ເປັນອະດີດຫົວເມືອງຂຶ້ນຂອງ ອັງກິດ ນັບຕັ້ງແຕ່ເດືອນມິຖຸນາ ເປັນຕົ້ນມານັ້ນ